Gedagte vir die dag: Kyk verby die wolkeFoto: pixabay.com Terwyl die dissipels nog staan en kyk hoe Hy in die wolke verdwyn, het twee mans uit die hemel by hulle kom staan. Een van die mans vra toe vir die dissipels: “Hoekom staan julle so na die hemel en kyk? Dink julle dat julle nooit weer vir Jesus gaan sien nie?” (Handelinge 1:10-11) Kan jy dink hoe verslae en alleen die dissipels gevoel het om te sien hoe hul Leermeester en Vertroueling tussen die wolke verdwyn? “Wat nou?” het waarskynlik deur hul koppe gemaal. Totdat die twee engele hul vrees en vrae verwoord in die woorde: “Dink julle dat julle nooit weer vir Jesus gaan sien nie?” en dan antwoord: “Hierdie selfde Jesus wat nou voor julle oë na die hemelse woonplek toe vertrek het, sal op presies dieselfde manier na julle toe terugkom” (vers 11). Kyk op! Sien Jesus aan die regterkant van sy Vader en beleef hoe Hy namens jou vir jou lewe pleit. Weet dat Hy jou verseker gaan kom haal. Hou moed tot dan. Saam met J.S. Bach bid ek: Mag ons in die hemel ontmoet en saam deel in die Magnificat en Te Deum. Dierbare Verlosser, dankie dat U vir my gaan plek maak het in u ewige woning.